ΠΑΝΕΠΙΣΤΗΜΙΟ

ΘΕΣΣΑΛΙΑΣ

ΔΡΑΣΗ 6: ΠΡΟΓΡΑΜΜΑΤΑ ΨΥΧΟΛΟΓΙΚΗΣ ΥΠΟΣΤΗΡΙΞΗΣ

Παρασκευόπουλος Στέφανος, Καθηγητής Παιδαγωγικού Τμήματος Ειδικής Αγωγής

Αργοναυτών & Φιλελλήνων, 382 21, Βόλος, Τηλ.: 2421074630, Fax: 2421074630, e-mail: pstefano@uth.gr

 Βόλος, 24/8/2012

Αγαπητοί συνεργάτες/ιδες,

 Μετά από τηλεφωνική ή ηλεκτρονική επικοινωνία με εσάς, σας προωθώ οδηγίες που αφορούν στη μετακίνηση και τη διαμονή σας στην επιμόρφωση της Αθήνας την Κυριακή **2/9/2012** και της Θεσσαλονίκης το Σάββατο **8/9/2012**. Σας υπενθυμίζω ότι στην επιμόρφωση της Αθήνας (2/9/2012), εκτός από τους επιλεγμένους ψυχολόγους για την Αττική, θα συμμετέχουν και οι ψυχολόγοι από Κρήτη, Δυτική Ελλάδα, Πελοπόννησο, Στερεά Ελλάδα και Νότιο Αιγαίο και στην επιμόρφωση της Θεσσαλονίκης (8/9/2012), εκτός από τους επιλεγμένους ψυχολόγους για τη Θεσσαλονίκη, θα συμμετέχουν και οι ψυχολόγοι από Ανατολική Μακεδονία και Θράκη, Θεσσαλία, Ήπειρο και Δυτική Μακεδονία.

 **Σε περίπτωση απουσίας από την επιμόρφωση τόσο των προτεινόμενων όσο και των αναπληρωματικών ψυχολόγων, δε θα είναι δυνατή η σύναψη σύμβασης και η περαιτέρω συνεργασία με τη Δράση 6 «Προγράμματα Ψυχολογικής Υποστήριξης».**

 **Στις συναντήσεις θα συμμετέχουν τόσο οι προτεινόμενοι όσο και οι αναπληρωματικοί ψυχολόγοι που αναφέρονται στη λίστα που έχει αναρτηθεί στο** [**www.diapolis.auth.gr**](http://www.diapolis.auth.gr)**.**

 **Όσοι/ες από εσάς δε θα παρευρεθούν στις συναντήσεις, παρά την αρχική αποδοχή τη θέσης, παρακαλώ να μας ενημερώσετε το συντομότερο δυνατό.**

 Τέλος, στην πρώτη συνάντησή μας, παρακαλώ να προσκομίσετε επικυρωμένα, τόσο οι προτεινόμενοι όσο και οι αναπληρωματικοί ψυχολόγοι της λίστας, όσα δικαιολογητικά αναφέρετε στο βιογραφικό σημείωμα που αποστείλατε σε προηγούμενη χρονική περίοδο σε εμάς.

Ασλάνογλου Βασιλική

 Γραμματεία Δράσης 6

**ΟΔΗΓΙΕΣ ΓΙΑ ΑΠΟΣΤΟΛΗ ΔΙΚΑΙΟΛΟΓΗΤΙΚΩΝ ΓΙΑ ΤΗΝ ΑΠΟΖΗΜΙΩΣΗ ΤΩΝ ΣΥΜΜΕΤΕΧΟΝΤΩΝ ΣΤΙΣ ΣΥΝΑΝΤΗΣΕΙΣ ΑΘΗΝΑΣ & ΘΕΣΣΑΛΟΝΙΚΗΣ**

Οι συμμετέχοντες ψυχολόγοι στο πρόγραμμα επιμόρφωσης, έχουν δικαίωμα κάλυψης των εξόδων που αφορούν στη μετακίνηση και τη διαμονή τους στην πόλη που πραγματοποιείται η επιμόρφωση κάθε φορά. Για να καλυφθούν τα έξοδα αυτά από τη Δράση 6 «Προγράμματα Ψυχολογικής Υποστήριξης», χρειάζεται να προσκομίσετε **όλα** τα παρακάτω δικαιολογητικά για κάθε περίπτωση:

**Α. Μετακινήσεις**

***Μετακίνηση με τρένο ή λεωφορείο***

* Το εισιτήριο μετάβασης προς την πόλη που θα λάβει χώρα η επιμόρφωση και το εισιτήριο επιστροφής σας από αυτή προς την έδρα σας.

***Μετακίνηση με αεροπλάνο (Δικαιολογείται μόνο για τους μετακινούμενους από την Κρήτη και τα νησιά του Νοτίου Αιγαίου και μόνο εφόσον η τιμή του εισιτηρίου είναι ίση η μικρότερη από αυτή του πλοίου).***

* 1. Το εισιτήριο μετάβασης προς την πόλη που θα λάβει χώρα η επιμόρφωση και το εισιτήριο επιστροφής σας από αυτή προς την έδρα σας.
	2. Τις κάρτες επιβίβασης (boarding passes)

**Σημείωση**

Σε περίπτωση που επιθυμείτε να μετακινηθείτε με αεροπλάνο, ανεξαρτήτου ποσού, η αποζημίωση που θα λάβετε θα είναι αντίστοιχη με το εισιτήριο του πλοίου τη συγκεκριμένη χρονική περίοδο. Παρακαλώ σε αυτή την περίπτωση εκτός από τα 1. και 2. να μας αποστείλετε και έγγραφο που να αναφέρεται στις τιμές εισιτηρίων των πλοίων.

***Μετακίνηση με αυτοκίνητο***

Η μετακίνηση με αυτοκίνητο **δε δικαιολογείται** σε καμία περίπτωση.

**Σημείωση**

Σε περίπτωση που επιθυμείτε να μετακινηθείτε με αυτοκίνητο, η αποζημίωση που θα λάβετε θα είναι αντίστοιχη με το εισιτήριο του τρένου ή λεωφορείου για τη συγκεκριμένη χρονική περίοδο. Σε περίπτωση μετακίνησης με αυτοκίνητο χρειάζεται να μας αποστείλετε τα παρακάτω δικαιολογητικά:

* Φωτοτυπία της άδειας του αυτοκινήτου
* Αποδείξεις διοδίων από την πόλη σας προς την πόλη που θα γίνει η συνάντηση και αντίστροφα (εφόσον υπάρχουν)
* Εάν το αυτοκίνητο είναι δικό σας θα συμπληρώσετε την **Υπεύθυνη Δήλωση 1** (επισυνάπτεται)
* Εάν το αυτοκίνητο ανήκει σε τρίτο θα συμπληρώσετε και την **Υπεύθυνη Δήλωση 2** (επισυνάπτεται)
* Έγγραφο που να αναφέρεται στις τιμές των εισιτηρίων λεωφορείου ή τρένου τη δεδομένη χρονική στιγμή.

**Β. ΔΙΑΜΟΝΗ**

Η πρώτη συνάντηση τόσο στην Αθήνα όσο και στη Θεσσαλονίκη θα πραγματοποιηθεί σε κεντρικό σημείο της πόλης το οποίο και ανακοινωθεί σύντομα. Οι συνεργάτες που έχουν δικαίωμα κάλυψης των εξόδων διαμονής τους για τη συνάντηση στην Αθήνα είναι σύμφωνα με τους πίνακες που ανακοινώθηκαν:

Ψυχολόγοι για την περιοχή της Κρήτης (2 διανυκτερεύσεις - 1/9/2012 & 2/9/2012)

Ψυχολόγοι για την περιοχή της Δυτικής Ελλάδας (1 διανυκτέρευση – 1/9/2012 ή 2/9/2012)

Ψυχολόγοι για την περιοχή της Πελοποννήσου (1 διανυκτέρευση – 1/9/2012 ή 2/9/2012)

Ψυχολόγοι για την περιοχή της Στερεάς Ελλάδας (1 διανυκτέρευση – 1/9/2012 ή 2/9/2012)

Ψυχολόγοι για την περιοχή του Νοτίου Αιγαίου (2 διανυκτερεύσεις- 1/9/2012 & 2/9/2012)

Οι συνεργάτες που έχουν δικαίωμα κάλυψης των εξόδων διαμονής τους για τη συνάντηση στη Θεσσαλονίκη είναι σύμφωνα με τους πίνακες που ανακοινώθηκαν:

Ψυχολόγοι για την περιοχή της Αν. Μακεδονίας-Θράκης (1 διανυκτέρευση – 7/9/2012 ή 8/9/2012)

Ψυχολόγοι για την περιοχή της Θεσσαλίας (1 διανυκτέρευση – 7/9/2012 ή 8/9/2012)

Ψυχολόγοι για την περιοχή της Ηπείρου (1 διανυκτέρευση – 7/9/2012 ή 8/9/2012)

Ψυχολόγοι για την περιοχή της Δυτικής Μακεδονίας (1 διανυκτέρευση – 7/9/2012 ή 8/9/2012)

Σε ό,τι αφορά στη διαμονή σας, για να καλυφθούν τα έξοδα της από τη Δράση 6 «Προγράμματα Ψυχολογικής Υποστήριξης» χρειάζεται να προσκομίσετε τα παρακάτω δικαιολογητικά:

* Τιμολόγιο παροχής υπηρεσιών από το ξενοδοχείο που θα διαμείνετε.

**Στοιχεία Τιμολογίου**

Επιτροπή Ερευνών Πανεπιστημίου Θεσσαλίας
Αργοναυτών & Φιλελλήνων

Τ.Κ 38221 – Βόλος
ΑΦΜ: 090071277

Α-Β ΔΟΥ Βόλου

(Σε κάποιο σημείο του τιμολογίου να ζητήσετε να αναγράφεται και το ονοματεπώνυμο σας ως όνομα πελάτη).

**Προσοχη!!!**

Το ημερήσιο κόστος κάθε δωματίου να μην ξεπερνά τα **50 ευρώ** για κάθε συνεργάτη/ιδα.

Σε περίπτωση που διαμείνετε σε φιλικό σας σπίτι παρακαλώ να συμπληρώσετε την **Υπεύθυνη Δήλωση 3** (επισυνάπτεται) και να την αποστείλετε με τα εισιτήρια μετακίνησής σας.

Τα δικαιολογητικά για την αποζημίωσή σας πρέπει να σταλούν εντός **5 εργάσιμων ημερών** από την ημερομηνία των συναντήσεων, ώστε να μπορέσουν να εξοφληθούν.

Η διεύθυνση στην οποία θα αποστείλετε τα δικαιολογητικά σας είναι:

Πανεπιστήμιο Θεσσαλίας

Παιδαγωγικό Τμήμα Ειδικής Αγωγής

Αργοναυτών και Φιλελλήνων

Τ.κ 38221 Βόλος (Νέο κτίριο, 1ος όροφος, γραφείο 19)

Υπόψιν : Ασλάνογλου Βασιλική

(24210 74756)